钦定古今图书集成/历象汇编/历法典/第140卷 > 千类 小学绀珠
## 钦定古今图书集成/历象汇编/历法典/第140卷 > 千类 小学绀珠

千品《楚语》观射父曰：“姓有彻，品十于王，谓之千品。
千乘车一乘，甲士步卒合七十五人。”马氏之说八。

“百家出车一乘” ；包氏之说，八十家出车一乘　。《论语或问》疑马氏为可据。《诗集传》：千乘：“大国之赋，成方十里，出革车一乘，甲士三人，左持弓，右持矛，中人御步卒七十二人，将重车者二十五人　。千乘之地，三百十六里有奇车千乘，法当用十万人为步卒者七万二千人。大国三军，为车三百七十五乘，三万七千五百人” ，其为步卒不过二万七千人。《坊记》。制：“国不过十乘，都城不过百雉，家富不过百乘。” 注：“古者方十里。其中六千四井，出兵车一乘。”

千驷《论语》注。“千驷四千匹。”

周千八百国，《王制》“八州，州二百一十国，天子县内。”

九十三国凡九州，千七百七十三国　。《汉·地理志》：“周盖千八百国，而太昊黄帝之后，唐虞侯伯犹存。至春秋时尚有数十国，至战国分而为七　。” 《晋·地理志》：“春秋之初，尚有千二百国，见经传者百七十国　。” 《帝王世纪》：“战国存者十馀列国，唯有燕、卫、秦、楚而已，齐及三晋皆篡乱。”